		

	


      Anexa nr.1 la Proiectul HCL nr.32                                                                        

Act Aditional nr. 1/2026
 La Contractul nr. 12734/02.08.2006 de delegare de gestiune a serviciului public de salubrizare al   Municipiului Drobeta Turnu Severin 

    În baza acordului de voinţă al părţilor,

    Între:

1. CONSILIUL LOCAL AL MUNICIPIULUI DROBETA TURNU SEVERIN în numele Municipiului Drobeta Turnu Severin, persoană juridică, cu sediul în localitatea Drobeta Turnu Severin strada Mareșal Averescu nr.2, județul Mehedinți, tel. 0252.314379, email: primaria@primariadrobeta.ro, fax: 0252.316317, având cod de înregistrare fiscal 44265814, cont RO23TREZ24A740501200104X deschis la Trezoreria Drobeta Turnu Severin, reprezentat prin domnul Marius Vasile Screciu, având funcția de primar în calitate de CONCEDENT,  

și

2. Societatea Brantner Servicii Ecologice SRL, cu sediul în Cluj Napoca, strada Lalelelor nr.11, Etaj 1, Ap.46 Județ Cluj, înregistrată la Registrul Comerțului de pe lângă Tribunalul Cluj sub nr. J 12/620/1995, având codul unic de înregistrare RO 7180367, punct de lucru în Drobeta Turnu Severin – strada Constructorilor nr.4 bis, Județ 
Mehedinți, contul RO97TREZ2165069XXX011452, deschis la Trezoreria Cluj, reprezentată legal prin Administrator domnul David Alexander Zeininger, în calitate de CONCESIONAR,  

În temeiul: 
-Legii nr. 51/2006 a serviciilor comunitare de utilități publice- Republicată, Legii nr.101/2006 a serviciului de salubrizare a localităților-Republicată, 
-Legii nr.100/2016 privind concesiunile de lucrări și concesiunile de service actualizată 
         - Ordinul ANRSC nr.324/17.06.2025 pentru modificarea și completarea Normelor    

         metodologice de stabilire,ajustare sau modificare a tarifelor pentru activitățile de 

         salubrizare, precum și de calculare a tarifelor/taxelor distincte pentru gestionarea

         deșeurilor și a taxelor de salubrizare. Aprobate prin Ordinul președintelui Autorității 

         Naționale de Reglementare pentru Serviciile Comunitare de Utilități Publice  

          nr.640/2022 ,  

Având în vedere:
1. Contractul nr. 12734/02.08.2006 de delegare de gestiune a serviciului public de salubrizare al Municipiului Drobeta Turnu Severin astfel cum a fost adiționat, în considerarea dispozițiilor art.2 lit. f) din Contract, respective activitatea de depozitare a deșeurilor;
2. Concesionarul a realizat din fonduri proprii investiția constând în construirea celulei 2 a Depozitului Ecologic Izvorul Bârzii, necesară pentru continuarea activității de depozitare;
3.Conform Actului adițional nr.2/2023: “Obligația legală și contractuală a părților de includere a costurilor aferente realizării investiției în fundamentarea tarifului de depozitare, astfel încât investiția să fie integral recuperată până la încetarea Contractului, întrucât Depozitul cu întraga infrastructură revin în proprietatea UAT Drobeta Turnu Severin la încetarea Contractului, gratuit și liber de sarcini. Durata de amortizare a investiției este corelată cu durata de derulare a Contractului , de la realizarea investiției și până la încetarea contractului”;
4. Faptul că Depozitul Ecologic Izvorul Bârzii, inclusiv celulele realizate de Concesionar, constituie bun de retur și revin în proprietatea UAT Drobeta Turnu Severin la încetarea Contractului, gratuit și liber de sarcini;
5. Obligația legală și contractuală a părților de a include în structura tarifului de depozitare, costurile aferente investițiilor realizate, astfel încât acestea să fie integral recuperate pe durata contractului, conform dispozițiilor art.29, art.34, art.35 și art.37 din Legea 101/2006 a serviciului de salubrizare a localităților;
6. Necesitatea asigurării unui mecanism tarifar adecvat structurii actuale de cost, generate de realizarea noii celule de depozitare pe costurile concesionarului și de obligația de amortizare a investiției până la încetarea Contractului.
  s-a încheiat prezentul Act Adițional, prin care părțile au stabilit următoarele:

Art. 1. Articolul 8 Capitolul IV” Ajustarea și modificarea tarifului pentru activitatea de depozitare” din Actul adițional nr.2976/2013 va avea următorul conținut:

                    ” Art.8 (1) Modificarea și ajustarea tarifului aferent activității de depozitare a deșeurilor se va efectua în conformitate cu metodologia de stabilire, ajustare și modificare a tarifelor pentru activitățile specifice ale serviciului de salubrizare aprobate prin ordin al președintelui Autorității Naționale de Reglementare în Domeniul Serviciilor de Utilități Publice.

            (2) Aprobarea ajustării și modificării tarifului aferent activității de depozitare a deșeurilor revine Consiliului Local al municipiului Drobeta Turnu Severin, în calitate de autoritate deliberativă a concedentului.”

Art. 2. Tarifului aferent activității de depozitare la semnarea prezentului Act aditional este în cuantum de 244,23 lei/tonă fără TVA și se va aplica începând cu data depozitării deșeurilor menajere în celula 2 a Depozitului Ecologic Izvoru Bârzii.
Art. 3. Dreptul unităților administrativ-teritoriale membre ADIS Mehedinți de a utiliza Depozitul Ecologic Izvorul Bârzii, rămâne neschimbat.
Art.4. Prezentul Act Adițional constituie parte integrantă a Contractul nr. 12734/02.08.2006 de delegare a gestiunii serviciului public de salubrizare al Municipiului Drobeta Turnu Severin 
Art. 5.  Celelalte prevederi contractuale stipulate în Actul adițional nr.2976/2013 și Contractul nr.12734/02.08.2006, rămân neschimbate.
Prezentul Act Adițional a fost încheiat astăzi ___________, în 2 (două) exemplare originale, câte unul pentru fiecare parte.

